ร้าน high hat sushi เป็นร้านซูชิแบบฟิวชั่น อยู่ซอยศูนย์วิจัย ตรงรพ.กรุงเทพฯ เข้าซอยไปแล้วเลี้ยวซ้าย สามารถจอดรถได้ที่ข้างทางครับ

บรรยากาศ: ร้านตกแต่งแนวโมเดิร์น ให้บรรยากาศกึ่งๆบาร์ ร้านกว้าง คนน้อย นั่งเงียบสบายดีครับ 3.5 ดาว

อาหาร: เมนูที่ส่วนใหญ่เป็นแนวฟิวชั่นครับ ที่ลองคือ 

Hamachi jalapeno ใช้ sashimi hamachi วางบนไชเท้าหันฝอย โปะด้วยพริก jalapeno หั่นบาง ราดด้วยซีอิ๊วสูตรพิเศษ ซึ่งเค็มมากครับ เค็มจนบังรสชาติปลาไปหมดเพราะพนักงานราดจนท่วม เลยได้แต่รสเค็มกับเผ็ด ไม่ผ่านครับ

Hamachi yukke อันนี้เป็น complementary จากร้านที่เราได้ FB check-in ครับ ใช้ Hamachi sashimi มาคลุกกับซีอิ๊วผสมพริกจนชุ่ม เช่นเคยครับ มีแต่รสเค็มเผ็ด ไม่อร่อยครับ

Dynamite เป็น tuna maki โรยด้วยแป้งเทมปุระ กับซอสมายองเนสรสเผ็ด รสชาติโอเคอยู่ครับ

Red samurai คล้ายๆ negi toro แต่สับผสมมายองเนสด้วย โปะด้วยปลาทูน่าเผาไฟ กับซอส(น่าจะเป็นมิโซะเผ็ด) รสชาติผสมปนเปไปหมดครับ

Hawaiian มี unagi มะม่วง กับ Maccademia รสชาติออกไปทางของหวาน แปลกๆดีครับ

Foi gras nigiri รสชาติมาตรฐานครับ

filet steak เป็นจานเดียวที่ผมว่ารสชาติโอเคครับ (แต่ดันไม่ใช่ซูชิ 555)

โดยรวมๆ อาจเป็นเพราะผมชอบซูชิแบบดั้งเดิมมากกว่าครับ ที่เน้นความสดใหม่และการดึงรสชาติของวัตถุดิบออกมา แต่แนวฟิวชั่น อาจจะเหมาะกับคนที่ชอบของแปลกๆและรสจัดจ้านครับ แม้จะตกแต่งจานมาสวยงาม แต่คิดว่าวัตถุดิบที่ให้ ไม่สมราคาและสดใหม่สู้ร้านระดับเดียวกันไม่ได้เลยครับ 1.5 ดาว

บริการ: มาตรฐานครับ 3 ดาว

ราคา: ราวๆ 1,100-1,300 ต่อคน

สรุป: 2 ดาวครับ